Copyright CANON INC. 2000-2005. Minden jog fenntartva.

_____________________________________________________________________

Microsoft Windows XP, Microsoft Windows 2000
Canon iP5200
Canon IJ nyomtatóillesztő 1.90 verzió HU
Utasítások
_____________________________________________________________________

A Microsoft, a Windows és a Windows NT a Microsoft Corporation
bejegyzett védjegyei az USA-ban és más országokban.

Az Intel és a Pentium az Intel Corporation bejegyzett védjegyei.

Az egyéb márkanevek és terméknevek megfelelő cégek védjegyei vagy
bejegyzett védjegyei lehetnek.
_____________________________________________________________________

< Tartalomjegyzék >

Bevezetés
  Előszó
  Telepítési komponensek
  Rendszerkövetelmények
  Telepítési előkészületek
  A telepítés menete
  Telepítés alatt megjelenő figyelmeztető üzenetek
  A nyomtatóillesztő törlése

Nyomtatóillesztő beállításainak megadása
  A nyomtatóillesztő tulajdonságait tartalmazó ablak megnyitása
  Megjegyzések egyes alkalmazásokhoz
  A nyomtatóillesztő használata

A hálózati nyomtatásról
  Előszó
  Használandó nyomtatóillesztő verziója
  Telepítési és beállítási módok
  Hálózatra vonatkozó korlátozások

=====================================================================
Bevezetés
=====================================================================

< Előszó >

Ez a Fontos fájl fontos információkat tartalmaz a Fontos fájllal
együtt terjesztett Canon IJ nyomtatóillesztő beállításáról és
használatáról. A Canon IJ nyomtatóillesztő segítségével Microsoft (R)
Windows (R) XP vagy Microsoft (R) Windows (R) 2000 alatt futó
alkalmazásokból nyomtathat a Canon IJ nyomtatóján. A nyomtató
használatához először a nyomtatóillesztőt kell telepítenie a
számítógépre.

< Telepítési komponensek >

A következő komponensek alkotják a telepítőkészletet:

  - Telepítő (Setup.exe)
    Telepíti a számítógépre a Canon IJ nyomtatóillesztőt.

  - Canon IJ nyomtatóillesztő (ebben a dokumentumban
    "nyomtatóillesztő"-ként hivatkozunk rá)
    A nyomtatón való nyomtatást lehetővé tévő szoftver.

  - Letörlő
    Lehetővé teszi a nyomtatóillesztő eltávolítását a számítógépről.

  - Fontos (readme_hungarian.txt)
    Ez a dokumentum. Fontos információkat tartalmaz a
    nyomtatóillesztőről. A telepítés utáni megtekintéséhez válassza
    a [Start]-[Programok]-[Canon iP5200]-[Fontos] elemet.

< Rendszerkövetelmények >

Ez a szoftver az alábbi rendszerkonfigurációt igényli:

Operációs rendszer
  Windows XP Home Edition 
  Windows XP Professional 
  Windows 2000 Professional vagy
  Windows 2000 Server/Advanced Server

    Megjegyzés:
    - Ez a termék kifejezetten a Windows 32 bites verzióihoz készült.
    - Az operációs rendszer vagy az Internet Explorer verziójától 
      függően a súgó megjelenítése esetleg nem lesz megfelelő.
      Javasoljuk, hogy rendszeresen frissítse rendszerét 
      a Windows Update segítségével.

Hardver
  Számítógép:     Megfelelően kell működnie a használt operációs
                  rendszer alatt. (CPU: Intel Pentium
                  mikroprocesszor vagy azzal ekvivalens
                  mikroprocesszor)
  Memória:        Megfelelően kell működnie a használt operációs
                  rendszer alatt.
  Merevlemez:     Legalább 100 MB szabad hely szükséges az illesztő
                  telepítéséhez
  Egyéb meghajtó: CD-ROM meghajtó
  Interfész:      Nagysebességű USB 2.0/ USB interfész
  Nyomtatókábel:  USB kábel
  Képernyő:       VGA vagy jobb

< Telepítési előkészületek >

Olvassa el az alábbi figyelmeztetéseket a nyomtatóillesztő telepítése
előtt.

- Csatlakoztassa a nyomtatót a számítógéphez a telepítés megkezdése
  előtt. Részletes leírást a nyomtató kézikönyvében talál.

- Telepítés végrehajtásához a nyomtatóbeállításokhoz teljes
  hozzáférési joggal kell rendelkeznie. A telepítés megkezdése 
  előtt a Rendszergazdák (Windows XP esetén Számítógép-rendszergazda)
  csoport tagjaként jelentkezzen be.
  
- Zárjon be minden futó alkalmazást.

- Ha a nyomtatóillesztő egy korábbi verziója van telepítve a
  számítógépre, az új illesztő telepítéséhez először el kell azt
  távolítania a Letörlővel. A korábbi verziót "A nyomtatóillesztő
  törlése" szakaszban leírtak szerint távolíthatja el.

- A használt környezettől függően elképzelhető, hogy a Microsoft
  által felkínált Windows nyomtatóillesztő automatikusan telepíthető
  a számítógépre. Mindazonáltal a Canon nyomtatóillesztőjének
  használatát javasoljuk.

- A Telepítő automatikusan annak a nyelvnek megfelelő
  nyomtatóillesztőt telepíti, ami a Vezérlőpultban be van állítva.
  Ha a Vezérlőpultban beállított nyelvet nem támogatja a
  nyomtatóillesztő, akkor a Setup.exe elindulása után azonnal
  megjelenik a nyelvkiválasztó. Ebben az esetben válassza ki a
  használni kívánt nyelvet.

  Vezérlőpult-beállítás
    * Windows XP
    Válassza a [Vezérlőpult]-[Dátum-, idő-, nyelvi és területi
    beállítások]-[Területi és nyelvi beállítások] elemet, és adja
    meg a [Speciális] lapon a [Unicode-ot nem használó programok
    nyelve] listában a kívánt nyelvet.

    * Windows 2000
    Válassza a [Vezérlőpult]-[Területi beállítások] elemet, és az
    [Általános] lapon a [A rendszer nyelvi beállítás] csoportban
    kattintson az [Alapértelmezés beállítása] gombra, majd adja meg
    a nyelvet [A rendszer alapértelmezett területi beállítása]
    párbeszédpanelben.

< A telepítés menete >

 Az alábbi eljárás a nyomtató helyi nyomtatóként
való telepítését írja le. Ha a nyomtatót hálózati nyomtatóként
használja, a telepítést "A hálózati nyomtatásról" szakaszban leírtak
szerint kell végeznie.

A nyomtatóillesztőt egy Canon webhelyről töltheti le.
(http://www.canon.com/)

    Megjegyzés:
    A letöltött, tömörített fájl kibontásakor, mentse el azt egy
    mappába, például [C:\Ideiglenes].  Ne használjon az csak angol
    karaktereket használjon a mappa nevében. Ellenkező esetben a
    nyomtatóillesztő lehet, hogy nem lesz helyesen telepítve.

  1. Kapcsolja ki a nyomtatót.

     Megjegyzés:
     Ha a számítógép bekapcsolásakor a nyomtató is be van kapcsolva,
     a számítógép elindulásakor automatikusan megjelenik a Windows
     [Új hardver] varázsló Plug and Play eleme. Ha ez történne,
     kattintson a [Mégse] gombra.

  2. Nyissa meg a programot tartalmazó mappát.

  3. Kattintson duplán a [Setup.exe] fájlra a telepítőprogram
     elindításához.

  4. Kattintson a [Tovább] gombra az [Üdvözlet] képernyőn.

  5. Olvassa el a [Licencszerződés]-t.  Ha egyetért a feltételekkel,
     kattintson az [Igen] gombra.

     Megkezdődik a fájlok másolása.

  6. Amikor megjelenik a [Nyomtatóport] képernyő, kapcsolja be a
     nyomtatót, és várja meg a port felismerését.

     Megjegyzés:
     Ha Ön akarja kiválasztani a nyomtatóportot, válassza ki a
     [Nyomtatóport kiválasztása] jelölőnégyzetet, majd kattintson a
     [Kézi kiválasztás] gombra. A [Válassza ki a portot] ablakban
     válassza ki a kívánt portot, és kattintson a [Tovább] gombra.

  7. Amikor megjelenik a [Telepítés kész] üzenet, kattintson a
     [Befejezés] gombra.

     Megjegyzés:
     A [Kilépés] gombra való kattintás után bizonyos környezetekben
     megjelenik egy, a számítógép újraindítására vonatkozó üzenet. A
     telepítés helyes befejezéséhez ajánlatos újraindítani a
     számítógépet.

< Telepítés alatt megjelenő figyelmeztető üzenetek >

  - Bizonyos környezetekben a rendszer megjelenít egy üzenetet, ami
    egy már telepített nyomtatóillesztő ezen nyomtatóillesztőre való
    cseréjére kérdez rá.  Ha megjelenik ez az üzenet, kattintson az
    [Igen] gombra.

  * Windows XP
  Ha telepítés közben megjelenik egy üzenet arról, hogy a szoftver
  nem esett át Windows Logo tesztelésen, kattintson a [Folytatás]
  gombra a telepítés folytatásához.

  * Windows 2000
  Ha telepítés közben megjelenik a [Nem található digitális aláírás]
  üzenet, kattintson az [Igen] gombra a telepítés folytatásához.

< A nyomtatóillesztő törlése >

Az alábbi eljárással törölje a feleslegessé vált nyomtatóillesztőt:

  1.  A [Start] menüből válassza a [Programok] parancsot, majd
      kattintson a [Canon iP5200] elemre.

  2.  Kattintson a [Letörlés] elemre.

  3.  Amikor megjelenik a [Fájltörlés megerősítése] párbeszédpanel,
      kattintson az [OK] gombra.

     Megjegyzés:
     - Ha a nyomtatóillesztőt nem a telepítővel telepítette, a 
       letörlő nem fog rendelkezésre állni. A feleslegessé vált
       nyomtatóillesztőt a következő eljárás szerint törölje le:

     1)  Válassza a [Start] menü [Beállítások] almenüjéből a
         [Nyomtatók] parancsot.
     2)  Jelölje ki a törölni kívánt nyomtató nevét, majd válassza
         a [Fájl] menü [Törlés] parancsát.
     3)  Válassza ki a [Fájl] menü [Kiszolgáló tulajdonságai]
         parancsát.
     4)  Kattintson az [Illesztők] címkére, és jelölje ki a törölni
         kívánt nyomtató nevét a [Telepített
         nyomtató-illesztőprogramok] listában.
     5)  Kattintson az [Eltávolítás], majd az [OK] gombra.

=====================================================================
Nyomtatóillesztő beállításainak megadása
=====================================================================

< A nyomtatóillesztő tulajdonságait tartalmazó ablak megnyitása >

  - Megnyitás alkalmazásból
    A nyomtatóillesztő tipikusan a [Fájl] - [Oldalbeállítás] menüpont
    [Nyomtatás] elemének, illetve a [Fájl] - [Nyomtatás...] menüpont
    [Tulajdonságok] elemének segítségével nyitható meg egy
    alkalmazásból.

  - Közvetlen megnyitás
    Egy gyakran használt beállítás megadásához vagy a nyomtató
    karbantartási funkcióinak eléréséhez használja az alábbi
    eljárást. Nyomtatás közben ne próbálja meg használni a
    karbantartási funkciókat.

    1) A [Start] menüből válassza ki a következő elemeket:
       Windows XP esetén: [Vezérlőpult] –[Nyomtatók és más hardverek]
       – [Nyomtatók és faxok]
       Windows 2000 esetén:  [Beállítások]-[Nyomtatók]
    2) Kattintson a használni kívánt nyomtatómodell ikonjára.
    3) Válassza ki a [Fájl] menü [Nyomtatási beállítások] elemét.

< Megjegyzések egyes alkalmazásokhoz >

  - Microsoft Word/Microsoft Corporation
    Ha egynél nagyobb értéket ad meg a Word [Nyomtatás]
    párbeszédpanelének [Több oldal egy lapon] opciójánál, akkor
    ne használja az illesztő [Oldalbeállítás] lapjának
    [Oldalelrendezés] opcióját. Ha mindkét beállításnál egynél
    nagyobb értéket ad meg, a nyomtatás nem lesz megfelelő. Ha egy
    oldalnál többet akar nyomtatni laponként, használja csak az egyik
    vagy másik beállítást ennek megadásához

  - Microsoft Word/Microsoft Corporation
    Ha a [Nyomtatás] párbeszédpanelének [Adott papírméretre] opcióját
    használja, ne használja az illesztő [Oldalbeállítás] lapjának
    [Igazítás lapmérethez] opcióját. Ha használja, a Word
    [Adott papírméretre] opcióját az illesztő [Oldalbeállítás]
    lapjának [Igazítás lapmérethez] opciója felülírja ezt a
    beállítást skálázott nyomtatáskor.

  - Microsoft Word/Microsoft Corporation
    Ha a Word [A4/Letter papírátméretezés engedélyezése] eleme aktív,
    továbbá a Word [Oldalbeállítás] lapján a [Tájolás] beállítása
    [Álló], az illesztő [Tájolás beállítása] pedig [Fekvő], akkor a
    nyomtatás nem lesz megfelelő. Ennek elkerüléséhez kapcsolja ki a
    [A4/Letter papírátméretezés engedélyezése] opciót nyomtatás
    előtt. Az elem eléréséhez a Word [Eszközök] menüjéből nyissa meg
    a [Beállítások] párbeszédpanelt, majd kattintson a [Nyomtatás]
    címkére.

  - Microsoft Word/Microsoft Corporation
    A [Papírméret] és [Tájolás] megadásához ne az illesztő, hanem a
    Word beállításait használja.

  - Microsoft Word/Microsoft Corporation
    Az [Oldalbeállítás] lap [Nyomtatás típusa] szakaszában az 
    [Igazítás lapmérethez], [Laphoz igazított nyomtatás] vagy 
    [Oldalelrendezéssel] lehetőség választásakor tegye a
    következőket:

    1. Nyissa meg a Word [Nyomtatás] párbeszédpanelét.
    2. Nyissa meg a nyomtatóillesztő tulajdonságainak ablakát,
       válassza ki a [Nyomtatás típusát] az [Oldalbeállítás] lapon,
       majd kattintson az [OK] gombra.
    3. A nyomtatás megkezdése nélkül zárja be a [Nyomtatás]
       párbeszédpanelt.
    4. Nyissa meg újra a Word [Nyomtatás] párbeszédpanelét.
    5. Nyissa meg a nyomtatóillesztő tulajdonságainak ablakát, majd
       kattintson újra az [OK] gombra.
    6. Kezdje meg a nyomtatást.

  - Microsoft Excel 2002/Microsoft Corporation
    Ha Excel 2002-ben az "A4 és Letter papírméretek felcserélése"
    engedélyezve van, és a Nyomtatótulajdonságok penelben az
    "Oldalbeállítás" lapon a "Papírméret"  eltér az Excelben megadott
    mérettől (az egyik A4, a másik Letter) az adatok a
    Nyomtatótulajdonságokben megadott papírméret szerint nyomtatódnak
    ki. Ha probléma merülne fel, egyeztesse a
    Nyomtatótulajdonságokban illetve az Excelben megadott
    papírméreteket. Az Excel [Eszközök] menüje [Beállítások]
    pontjában a "nemzetközi" lapon az "A4 és Letter papírméretek
    felcserélése" pontot törölve is megoldhatja a problémát.

  - Photoshop/Adobe Systems Inc.
    Esetleg nem sikerül nyomtatni, ha nem rendelkezik
    rendszeradminisztrátori jogkörrel. Jelentkezzen be
    rendszeradminisztrátori jogkörrel a nyomtatáshoz.

  - Lotus Notes/Lotus Corporation
    Egyes nyomtatási feladatoknál a rendszer lefagyhat. Győződjön meg
    róla, hogy a Notes [Oldalelrendezés] beállításainál a megadott
    felső és alsó margó 22,86 mm (0,9 hvk.) vagy 27,94 mm (1,1 hvk.).

  - Microsoft Outlook/Microsoft Corporation
    Ha az alkalmazásból törli a nyomtatást, a következő nyomtatási
    feladat lefagy. Adjon meg várólistát a nyomtatandó dokumentumhoz
    a Nyomtatótulajdonságok párbeszédpanel [Speciális] lapján.

  - CorelDraw 8/Corel Corporation
    Problémákat okozhat, ha a nyomtatóillesztő beállításainak ablakát
    a CorelDraw 8.0-ból próbálja megnyitni. Lefagyhat például a
    rendszer vagy sérülhetnek a karakterek. Ennek elkerüléséhez a
    nyomtatóillesztő beállításainak ablakát a [Nyomtatók] mappából
    nyissa meg, végezze el a kívánt beállításokat, majd nyomtasson az
    alkalmazásból. Ez a probléma a CorelDraw 9.0-nál nem lép fel.

  - Illustrator/Adobe Systems Inc.
    A bitképnyomtatás hatására a nyomtatás elhúzódhat, vagy nem
    minden adat kerül kinyomtatásra. Nyomtatás előtt kapcsolja ki a
    [Print] párbeszédpanel [Bitmap Printing] opcióját.

< A nyomtatóillesztő használata >

Ha ezzel a nyomtatóillesztővel nyomtat, bizonyos esetekben
korlátozottak a lehetőségek. Nyomtatás közben emlékezzen az alábbi
szempontokra:

  - Bizonyos alkalmazásoknál lehet, hogy nem működik megfelelően
    a nyomtatóillesztőben kiválasztott papíradagolási módszer.
    Ebben az esetben a papíradagolási módszert az alkalmazás 
    Oldalbeállítás vagy ehhez hasonló funkciójánál állítsa be.
  
  - A [Példány] beállítás bizonyos alkalmazásokban hatástalan, ha a
    beállítást a nyomtatóillesztőben adta meg. Ilyen esetben a
    beállítást az alkalmazás [Nyomtatás] párbeszédpanelében adja meg.

  - Egyes alkalmazásokban, ha több példányt próbál nyomtatni egy
    dokumentumból a nyomtatóillesztő [Oldalbeállítás] lapján vagy az
    alkalmazás [Nyomtatás] párbeszédpanelén lévő [Szétválogatás]
    opció bekapcsolásával, a nyomtatás nem lesz megfelelő. Ennek
    elkerüléséhez kapcsolja ki a [Szétválogatás] opciót nyomtatás
    előtt.
    
  - A szegély nélküli nyomtatás során a dokumentum oly módon lesz 
    felnagyítva, hogy az éppen túlnyúljon a papír szélein, így a 
    dokumentum nyomtatása margó nélkül fog történni. Ha az 
    [Oldalbeállítás] lapon a [Lapméret] értéke [P 89x254mm], akkor 
    más lapméretekkel összevetve az oldalon túlnyúló rész aránya 
    néhány helyen nagy lehet. Ha nem elégedett a szegély nélküli 
    nyomtatás eredményével, csökkentse a kiterjedés mértékét, így a 
    dokumentum nagyobb része lesz kinyomtatva.

  - Egyes alkalmazásokban a nyomtatás nem lesz megfelelő, ha a
    [Nyomtatás típusa] vagy a [Féltónus] beállítása [Automatikus].
    Ebben az esetben indítsa el a [Nyomtatási tanácsadó]-t a [Fő]
    lapról, és válassza ki a [Csúcsminőségű fotó nyomtatása],
    illetve a [Táblázatok és grafikonok] opciót. Alternatív módon,
    válassza a [Fő] lap [Nyomtatási minőség] beállításánál az
    [Egyéni]-t, és a [Féltónus]-nál egy [Auto]-tól eltérő elemet.
    Ezután állítsa a [Szín/intenzitás] értékét [Kézi]-re, és a 
    [Nyomtatás típusa]-hoz válasszon az [Auto]-tól eltérő 
    lehetőséget.

  - Ha részletes vagy sok grafikát tartalmazó dokumentumot nyomtat,
    a nyomtatási adatok időnként nem nyomtatódnak. Ez akkor fordul
    elő, ha nincs elég hely a merevlemezen az adatok átmeneti
    raktározásához. Ennek megelőzéséhez ellenőrizze, hogy van-e
    40-50 MB szabad terület a meghajtón, ahová a Windows XP és a
    Windows 2000 telepítve van. Másik lehetőségként állítsa át a
    nyomtatási várólista mappát elegendő területtel rendelkező
    lemezre. A nyomtatási várólista mappa helyének módosításához
    kövesse az alábbi lépéseket.    
    1. A [Start] menüből válassza ki a következő elemeket:
       Windows XP esetén: [Vezérlőpult] –[Nyomtatók és más hardverek]
       – [Nyomtatók és faxok]
       Windows 2000 esetén:  [Beállítások]-[Nyomtatók]
    2. A [Fájl] menüben válassza a [Kiszolgáló tulajdonságai] pontot.
    3. Kattintson a [Speciális] címkére, módosítsa [A nyomtatási
       várólista mappája] nevét, s kattintson az [OK] gombra

  - Ha nyomtatás közben a nyomtatási feladatot a nyomtató mappájából
    állítja le, a nyomtatás kicsit később ér ténylegesen véget.

  - Egyes esetekben a nyomtatás sikertelen, ha nincs elég virtuális
    memória. Ez megelőzhető a lapozófájl méretének növelésével. Ehhez
    nyissa meg a [Rendszer tulajdonságai] párbeszédpanelt a
    Vezérlőpult [Rendszer] elemére duplán kattintva, vagy jobb
    gombbal kattintva a [Sajátgép] elemre, majd a [Tulajdonságok]
    menüpontra. Ezután kattintson a [Speciális] címkére, a
    [Teljesítmény], majd a [Módosítás] gombra, adja meg a lapozófájl
    új méretét, végül kattintson a [Beállítás], majd az [OK] gombra.
    
  - Ha a [Névjegy] párbeszédpanelben megadott [Nyelv] nem egyezik 
    meg az operációs rendszer nyelvével, az illesztő képernyője 
    hibásan jelenhet meg.

  - Ne módosítsa a Nyomtatótulajdonságok párbeszédpanel [Speciális]
    lapjának [Nyomtatóprocesszor...] beállítását.
    Ha ezt módosítja, a következő funkciók nem működnek:
    - A [Fő] lap [Megtekintés nyomtatás előtt] eleme
    - [Oldalelrendezéses nyomtatás], [Poszternyomtatás], 
      [Könyvnyomtatás] és [Kétoldalas nyomtatás] (kézi) 
      az [Oldalbeállítás] lapon
    - A bélyegzonyomtatás és a háttérnyomtatás összes funkciója

    Ha a Nyomtatótulajdonságok párbeszédpanel [Egyéb] lapján nem 
    választja ki a [Fejlett nyomtatási lehetőségek engedélyezése] 
    jelölőnégyzetet, a következő funkciók nem használhatóak: 
    - [Megtekintés nyomtatás előtt] a[Fő] lapon 
    - [Oldalelrendezéssel], [Poszternyomtatás], [Könyvnyomtatás]
      [Kétoldalas nyomtatás] (kézi), [Nyomtatás az utolsó oldaltól],
      [Szétválogatás]az [Oldalbeállítás] lapon 
    - [Sorbaállítási méret csökkentése] a [Nyomtatási beállításokg 
      párbeszédpanelben . 
    - A bélyegzonyomtatás és a háttérnyomtatás összes funkciója
    
    A következő funkciók nem használhatók, ha EMF sorbaállítást nem
    engedélyező alkalmazásban dolgozik (például PhotoShop LE, MS
    Photo Editor):
    - [Megtekintés nyomtatás előtt] a[Fő] lapon 
    - [Oldalelrendezéssel], [Poszternyomtatás], [Könyvnyomtatás]
      [Kétoldalas nyomtatás] (kézi), [Nyomtatás az utolsó oldaltól],
      [Szétválogatás]az [Oldalbeállítás] lapon 
    - A bélyegzonyomtatás és a háttérnyomtatás összes funkciója

    A következő funkciók nem használhatók, ha bekapcsolja az
    alkalmazás [Nyomtatás] párbeszédpanelének [Fájlba nyomtat]
    opcióját:
    - [Megtekintés nyomtatás előtt] a[Fő] lapon 
    - [Oldalelrendezéssel], [Poszternyomtatás], [Könyvnyomtatás]
      [Kétoldalas nyomtatás], [Nyomtatás az utolsó oldaltól], 
      [Szétválogatás]az [Oldalbeállítás] lapon 
    - A bélyegzonyomtatás és a háttérnyomtatás összes funkciója

  - Bizonyos alkalmazásokban való nyomtatáskor, ha az
    [Oldalbeállítás] lapon az [Oldalelrendezéses nyomtatás]
    beállítása [2-oldal nyomtatása] vagy annál nagyobb, egyes
    oldalképek esetleg meg lesznek vágva. Ebben az esetben használja
    az alkalmazást az érintett oldalak elrendezésének beállításához.

  - Poszter vagy bélyegző/háttér nyomtatásakor a dokumentum
    nyomtatási sorban megjelenő oldalainak a száma nagyobb, mint a
    dokumentum oldalainak tényleges száma.

  - Az alkalmazásban a képernyőn megjelenő színek eltérhetnek a
    megtekintőbeli színektől.

  - A megtekintőben a képernyőn megjelenő színek eltérhetnek a
    nyomtatványon megjelenő színektől.

  - Mivel a megtekintőbeli felbontás eltér a nyomtató felbontásától,
    a nyomaton lévő tényleges vonalak és szövegek eltérhetnek a
    megtekintőbelitől.

  - Bizonyos alkalmazásokban a nyomtatás több munkafázisból áll.
    Ebben az esetben a megtekintő csak a nyomtatás alatt álló képet
    jeleníti meg, és ez eltérhet, attól, amit a felhasználó vár.

  - A megtekintő az alábbi esetekben nem használható
    - Ha nyomtatáskor a nyomtatóikonon jobb gombbal kattintva
      a [Kapcsolat nélküli használat]-ot választjá
    - Nyomtatáskor, bizonyos megadott eseteken kívül,
      ha az [Elérhető:] be van kapcsolva
      a nyomtatótulajdonságok panel [Speciális] lapján

  - A Windows XP-hez vagy a Windows 2000-hez kapcsolódó funkciók
    részletes leírását a megfelelő felhasználói kézikönyvben találja
    meg.


=====================================================================
A hálózati nyomtatásról
=====================================================================

< Előszó >

A Windows lehetővé teszi, hogy a nyomtatót két vagy több felhasználó
hálózaton keresztül megossza. Egy nyomtató több felhasználó közötti
megosztásához meg kell adni bizonyos beállításokat a hálózathoz
kapcsolódó számítógépeken.

Azt a számítógépet, amelyikhez a nyomtató kapcsolódik, nyomtató-
kiszolgálónak (a továbbiakban kiszolgáló) hívják. Azt a számítógépet,
amelyik a hálózaton keresztül a kiszolgálóhoz csatlakoztatott
nyomtatót használja, ügyfélszámítógépnek (a továbbiakban ügyfél)
hívják.

A kiszolgálónak és az ügyfélnek nem kell ugyanazt az operációs
rendszert futtatniuk. Azonban a telepítési módszerek eltérheznek 
a különböző operációs rendszerek esetén, valamint a klünböző 
ügyfél-kiszolgáló kombinációk esetén eltérő korlátozások érvé nyesek.

< A használandó nyomtatóillesztő verziója >

-Szerezze be a kiszolgálón és az ügyfeleken lévő operációs
 rendszereknek megfelelő nyomtatóillesztőt.

-A Windowsban található (Microsoft által készített)
 nyomtatóillesztő és egy Canon nyomtatóillesztő kombinációja
 nem teszi lehetővé a hálózati nyomtatást. Használjon Canon
 nyomtatóillesztőt a kiszolgálón és az ügyfeleken egyaránt.

-A kiszolgálón és az ügyfeleken használt nyomtatóillesztő
 verziójának meg kell egyeznie. Ha a Windows XP és a
 Windows 2000 kombinációját használja, telepítse a
 1.90-as verziójú nyomtatóillesztőt a kiszolgálóra és az
 ügyfelekre egyaránt.

 Megjegyzés:

- E nyomtatónak nincs Windows NT 4.0 rendszerhez használható 
  illesztőprogramja.

- Ha valamelyik kiszolgáló vagy ügyfél Windows Me vagy Windows 98
  operációs rendszert használ, telepítse az annak megfelelő 
  legfrissebb nyomtatóillesztőt.

< Telepítési és beállítási módok >

Használjon a kiszolgálón lévő operációs rendszer típusának
megfelelő telepítési eljárást.

  - Windows XP vagy Windows 2000 ----- (1), (2)
    Megjegyzés:
    Használjon az ügyfélen lévő operációs rendszer típusának
    megfelelő telepítési eljárást.

  - Windows Me vagy Windows 98 ----- (3)

(1) Ha a kiszolgáló és az ügyfél ugyanazt az operációs rendszert
    használja 
    Kiszolgáló: Windows XP vagy Windows 2000 
    Ügyfél: Windows XP vagy Windows 2000

  1. Telepítsen a kiszolgálón a használt operációs rendszernek
     megfelelő nyomtatóillesztőt. A telepítés menete többé-kevésbé
     megfelel egy helyi nyomtató telepítésének.

  2. Adja meg a nyomtatókiszolgálóhoz megosztott nyomtatóként
     csatlakoztatott nyomtatót. Ennek leírását a Windows Súgóban
     találja meg.

     A rámutat és nyomtat lehetőség telepítését (módszer, mellyel
     A Windows XP vagy 2000 alatt a [További illesztőprogramok] 
     funkció segítségével fenntarthatja a nyomtatóillesztőt a 
     nyomtatókiszolgáló ügyfeleinek) itt végezheti el. (Ha ezt
     teszi, ugorja át a 3. lépést.)

  3. Telepítsen az ügyfélen a használt operációs rendszernek
     megfelelő nyomtatóillesztőt. A telepítés menete többé-kevésbé
     megfelel egy helyi nyomtató telepítésének.

     Megjegyzés:
     - A telepítés során tetszőleges port kiválasztható. Egy port
       megadása után fejezze be a telepítést.
     - Ha a nyomtatóillesztőt a Telepítővel telepíti, megjelenik egy,
       a nyomtató bekapcsolását kérő üzenet. Ezt hagyja figyelmen
       kívül.

  4. Az ügyfélen nyissa meg a hálózati számítógépet, és a jobb
     gombbal kattintson a kiszolgálón lévő, használni kívánt 
     megosztott nyomtató ikonjára, majd válassza ki a következő 
     menüelemet:

     - [Csatlakozás...]; Windows XP vagy Windows 2000 esetén

  Így létrejön egy ikon a megosztott nyomtatóhoz az ügyfélen.
  Mivel a 3. lépésben telepített nyomtatóillesztő ikonjára már nincs
  szükség, az törölhetővé válik.

(2) Ha az ügyfél eltérő operációs rendszert használ

    Kiszolgáló: Windows XP vagy Windows 2000
    Ügyfél: Windows me, Windows 98

  1. A kiszolgálón olyan nyomtatóillesztőt telepítsen, mely a 
     használt operációs rendszernek felel meg. A telepítési mód 
     többé kevésbé a szokásos helyi telepítéssel azonos.

  2. Adja meg a nyomtatókiszolgálóhoz megosztott nyomtatóként
     csatlakoztatott nyomtatót. Ennek leírását a Windows Súgóban
     találja meg.

  3. Telepítse az ügyfélen a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy
     közönséges helyi nyomtató telepítésének.

     Megjegyzés:
     - A telepítés során tetszőleges port kiválasztható. Egy port
       megadása után fejezze be a telepítést.
     - Ha a nyomtatóillesztőt a Telepítővel telepíti, megjelenik egy,
       a nyomtató bekapcsolását kérő üzenet. Ezt hagyja figyelmen
       kívül.

  4. Válassza a [Start]-[Beállítások]-[Nyomtatók] parancsot az
     ügyfélszámítógépen.

  5. Kattintson jobb gombbal a használni kívánt nyomtatótípus
     ikonjára, majd válassza a [Tulajdonságok] menüpontot.

  6. Kattintson a [Részletek] címkére, majd a [Port hozzáadása...]
     gombra.

  7. Válassza ki a [Hálózat] elemet, majd kattintson a Tallózás
     gombra.

  8. Válassza ki a használni kívánt megosztott nyomtató típusát,
     majd kattintson az [OK] gombra.

  Így létrejön egy ikon a megosztott nyomtatóhoz az ügyfélen.

(3) Ha a kiszolgálón Windows Me vagy Windows 98 fut
    Kiszolgáló: Windows Me vagy Windows 98
    Ügyfél: Windows XP, Windows 2000

  1. A kiszolgálón olyan nyomtatóillesztőt telepítsen, mely a 
     használt operációs rendszernek felel meg. A telepítési mód 
     többé kevésbé a szokásos helyi telepítéssel azonos.

  2. Adja meg a nyomtatókiszolgálóhoz megosztott nyomtatóként
     csatlakoztatott nyomtatót. Ennek leírását a Windows Súgóban
     találja meg.

  3. Telepítsen az ügyfélen a használt operációs rendszernek
     megfelelő nyomtatóillesztőt. A telepítés menete többé-kevésbé
     megfelel egy helyi nyomtató telepítésének.

   Megjegyzés:
   - A telepítés során tetszőleges port kiválasztható. Egy port
     megadása után fejezze be a telepítést.
   - Ha a nyomtatóillesztőt a Telepítővel telepíti, megjelenik egy,
     a nyomtató bekapcsolását kérő üzenet. Ezt hagyja figyelmen
     kívül.

  4. Az ügyfélen nyissa meg a [Nyomtatótulajdonságok] 
     párbeszédpanelt, válassza a [Port hozzáadása...] elemet a 
     [Portok] lapon, és írja be a kiszolgálón lévő nyomtató nevét 
     a hálózati útvonalnévvel együtt.

  Így létrejön egy ikon a megosztott nyomtatóhoz az ügyfélen.
  Mivel a 3. lépésben telepített nyomtatóillesztő ikonjára már nincs
  szükség, az törölhetővé válik.
  Az operációs rendszerek ezen kombinációja nem teszi lehetővé a
  normális kétirányú kommunikációt. Olvassa el a "Hálózatra vonatkozó
  korlátozások" fejezet "Ha a kiszolgálón Windows Me vagy
  Windows 98 fut" szakaszát.

< Hálózatra vonatkozó korlátozások >

- Hálózati nyomtató esetén az ügyfél Canon IJ állapotmonitorának
  aktiválásakor egy parancs lekérdezi a nyomtató állapotát. Ha
  bekapcsolta a nyomtatókiszolgáló [Kiszolgáló tulajdonságai]
  párbeszédpanelének [Speciális] lapján az [Értesítés a távoli
  dokumentumok nyomtatása után] opciót, minden parancsra egy
  nyomtatás befejezéséről szóló válaszüzenet jelenik meg az ügyfélen.
  Ezen üzenetek megjelenítésének megszüntetéséhez kapcsolja ki a
  nyomtatókiszolgáló [Kiszolgáló tulajdonságai] párbeszédpanelének
  [Speciális] lapján az [Értesítés a távoli dokumentumok nyomtatása
  után] opciót, majd a beállítások életbe léptetéséhez indítsa újra
  a nyomtatókiszolgálót.

- Ha a kiszolgálón Windows Me vagy Windows 98 fut

  Nem kerülhet sor normális kétirányú kommunikációra a nyomtatóval,
  ezért figyelmeztető üzenet jelenik meg, továbbá a nyomtatás
  időnként leállhat vagy teljesen ki is maradhat.
  A probléma megoldásához válassza a kiszolgálóra telepített
  nyomtatóillesztő [Tulajdonságok] elemét, majd kattintson a
  [Részletek] lap [Nyomtatási sor beállítása...] gombjára, és
  kapcsolja be a [Kétirányú kommunikáció tiltása] opciót.

- Ha a kiszolgálón Windows XP vagy Windows 2000 fut

  Ha a "mutass rá, és nyomtass" telepítés véget ért, az ügyfél
  oldalon megadott kétirányú kommunikáció beállításai hatástalanok
  lesznek. Ha az ügyfél egy felhasználója a nyomtatóillesztő
  [Tulajdonságok] ablakának megnyitása után az [OK] gombra kattint a
  [Kétirányú kommunikáció engedélyezése] opció kiválasztása nélkül, a
  kiszolgáló kétirányú kommunikációs funkciója ugyancsak le lesz
  tiltva. A probléma megoldásához telepítse először az ügyfélre a
  nyomtatóillesztőt, majd hajtsa végre a "(1) Ha a kiszolgáló és az
  ügyfél ugyanazt az operációs rendszert használja"  szakaszban leírt
  eljárást. A problémát megoldhatja az ügyfél felhasználójának egy
  megosztott nyomtató biztonsági beállításaihoz való hozzáférésének
  korlátozásával.

- Interneten (IPP környezeten) keresztüli nyomtatáskor ellenőrizze a
  kiszolgálóra telepített nyomtatóillesztő verzióját, majd telepítse
  ugyanezt a nyomtatóillesztőt az ügyfélre helyi nyomtatóként.
  Ügyeljen rá, hogy az ügyfél nem tudja elindítani az
  állapotmonitort, mivel a nyomtatóállapot nem kérhető le Interneten
  keresztül.

- Ha a kiszolgálóra és az ügyfélre ugyanaz a nyomtatóillesztő van
  telepítve helyi nyomtatóként, egy hálózati funkció automatikusan el
  tud készíteni egy hálózati nyomtatóikont az ügyfélen.

_____________________________________________________________________
