SZOFTVER FELHASZNÁLÓI LICENCSZERZŐDÉS
FIGYELMEZTETÉS: KÉRJÜK, EZT A DOKUMENTUMOT OLVASSA EL FIGYELMESEN A SZOFTVER TELEPÍTÉSE ELŐTT. 
A jelen dokumentum az Ön, mint a szoftver (a "Szoftver") végfelhasználója és a CANON Inc., székhelye: 30-2 Shimomaruko 3-chome, Ohta-ku, Tokió 146-8501, Japán ("Canon") (és/vagy annak külső beszállítói vagy leányvállalatai vagy társvállalatai) között jött létre.
Ön a Szoftver telepítésével magára nézve kötelezőnek ismeri el a jelen Szerződés feltételeit.
A SZOFTVER TELEPÍTÉSÉVEL A JELEN SZERZŐDÉS RENDELKEZÉSEINEK ELISMERÉSE VÉLELMEZETT. AMENNYIBEN ÖN NEM FOGADJA EL A JELEN SZERZŐDÉS RENDELKEZÉSEIT, AKKOR AZONNAL ZÁRJA BE A JELEN PROGRAM TELEPÍTÉSÉT. EBBEN AZ ESETBEN A SZOFTVER TELEPÍTÉSE SIKERTELEN ÉS ÖN NEM VÁLIK JOGOSULTTÁ A SZOFTVER HASZNÁLATÁRA. ILYEN ESETBEN, VALAMINT HA A SZOFTVERHEZ EGY CANON HARDVERREL EGYÜTT JUTOTT HOZZÁ, A SZOFTVERT A MÉG NEM HASZNÁLT HARDVERREL EGYÜTT, A VISSZATÉRÍTÉS ÉRDEKÉBEN A VÁSÁRLÁST IGAZOLÓ BIZONYLATOT CSATOLVA, EREDETI CSOMAGOLÁSBAN VISSZAVIHETI ARRA A HELYRE, AHOL AZT VÁSÁROLTA. 

Ön vállalja, hogy a Szoftvert csak az alábbiakban rögzített feltételeknek megfelelően használja.
Tulajdonjog és szerzői jog: A Szoftverhez és annak dokumentációjához fűződő összes jog, jogcím és haszon a Canont (illetve annak külső beszállítóit, leányvállalatait vagy társvállalatait) illeti meg. A Canon (illetve annak külső beszállítói, leányvállalatai vagy társvállalatai) a Szoftverhez és a Szoftver dokumentációjához valamint - formától függetlenül - azok későbbi másolataihoz fűződő szerzői jog illetve egyéb szellemi tulajdonjogok kizárólagos tulajdonosa. 
Hacsak a jelen Szerződés kifejezetten másként nem rendelkezik, a Canon sem kifejezetten, sem hallgatólagosan nem  ad át és nem biztosít az Ön számára semmiféle licencet vagy jogot a Canon és a Canon licenceladók szellemi tulajdonjogára vonatkozóan. Ön nem módosíthatja, nem távolíthatja el és nem törölheti a Canonnak és/vagy a Canon licencátadóknak a Szoftverben és annak dokumentációjában illetve azok esetleges másolatában lévő, szerzői jogra vonatkozó figyelmeztetését.
Licenc: Az Ön Szoftver használatára vonatkozó joga nem kizárólagos, és hacsak a jelen Szerződés kifejezetten másként nem rendelkezik, nem átruházható. Ön a következőkre jogosult: (1) a Szoftver egy darab példányát saját céljára használni (a "használat" a szoftver tárolását, betöltését, telepítését, futtatását vagy megjelenítését jelenti); Ön a Szoftver használatát megengedheti az Ön  számítógépét is magában foglaló helyi hálózathoz kapcsolt más számítógépek használóinak ( a " LAN használók"), feltéve, hogy Önnek biztosítania kell azt, hogy valamennyi LAN használó a jelen Szerződés rendelkezéseit betartsa és, hogy valamennyi LAN használóra az Önt az alábbiak szerint terhelő korlátozások és kötelezettségek vonatkozzanak. (2) ésszerű számú másolatot készíteni a Szoftverről az engedélyezett felhasználás támogatása érdekében, feltéve, hogy e példányok tartalmazzák a Canon szerzői jogra vonatkozó figyelmeztetését, ahogy az az Önnek átadott Szoftver eredeti példányán is szerepel; (3) a Szoftvert és a jelen Szerződést másra engedményezni, feltéve, hogy a szóban forgó személy beleegyezett abba, hogy a jelen Szerződés feltételeit elfogadja, Ön pedig beszünteti a Szoftver használatát, az Ön által készített összes Szoftvermásolatot átadja az adott személynek, az át nem adott példányokat pedig megsemmisíti. Ha az engedményes nem fogadja el a feltételeket, úgy a jelen Szerződés automatikusan megszűnik.
Ön nem jogosult: (1) a Szoftvert és annak dokumentációját sem részben sem egészben bérbe adni, lízingelni, al-licencet kiadni azokra, kölcsönadni, értékesíteni, másra engedményezni, átadni, átruházni, módosítani, adaptálni, összevonni, lefordítani, más programozási nyelvre átfordítani, visszafordítani, visszafejteni, módosítani, megváltoztatni, azok belső felépítését elemezni, illetve azok alapján  származékos alkotásokat létrehozni, a fentiekre másoknak megbízást adni, illetve másoknak lehetővé tenni a Szoftver illetve az ahhoz kapcsolódó dokumentáció használatát, hacsak azt a jelen Szerződés kifejezetten meg nem engedi, de akkor is kizárólag és csakis a törvény által kifejezetten megengedett mértékben és körülmények között; (2) a Szoftvert vagy annak bármilyen részét bármely módon reprodukálni vagy forgalmazni, illetve mások számára lehetővé tenni a Szoftver vagy annak bármilyen részének bármely módon történő reprodukálását illetve forgalmazását, kivéve, ha azt a jelen Szerződés kifejezetten megengedi, de akkor is kizárólag és csakis a törvény által kifejezetten megengedett mértékben és körülmények között.
Exportkorlátozás: Ön tudomásul veszi, hogy a Szoftvert és annak dokumentációját abból az országból, ahol eredetileg beszerezte, nem küldheti és viheti ki más országokba, anélkül, hogy megszerezte volna a mindenkori kormány jóváhagyását. Ön vállalja, hogy a szóban forgó ország(ok) exportra vonatkozó törvényeit, korlátozásait és előírásait valamint az Egyesült Államok Exportigazgatási Szabályzatát ("EAR") maradéktalanul betartja, és a Szoftvert sem közvetlenül, sem közvetett úton nem exportálja és nem reexportálja a törvények, korlátozások és előírások megsértésével, a szükséges jóváhagyások beszerzése nélkül.
Időtartam és megszűnés: A jelen Szerződés akkor lép életbe, amikor Ön elfogadásra utaló magatartásával vagy a szoftver használatával elfogadja a jelen Szerződés feltételeit, és megszűnésig marad érvényben. Ön a Szoftver és annak dokumentációja illetve azok összes példányának megsemmisítésével szüntetheti meg a jelen Szerződést. A Szerződés megszűnik akkor is, ha Ön nem tesz eleget a Szerződés bármely feltételének. A Szerződés bármilyen okból történő megszűnése esetén a vonatkozó törvényes jogok Canon által történő érvényesítése mellett Ön köteles haladéktalanul  megsemmisíteni a Szoftvert és a Szoftver dokumentáció összes példányát, beleértve az Ön birtokában, rendelkezése vagy felügyelete alatt lévő számítógép-merevlemezen tárolt esetleges példányokkal együtt.
Támogatás és frissítés: A Canonnak, a Canon leányvállalatoknak és társvállalatoknak, azok forgalmazóinak és kereskedőinek nem képezi feladatát, hogy a Szoftvert vagy annak dokumentációját karbantartsa vagy segítséget nyújtson annak használatához. A Szoftverhez és annak dokumentációjához nincs frissítés, javítás és támogatás.
KORLÁTOZOTT GARANCIAVÁLLALÁS. A SZOFTVER OLYAN AMILYEN ALAPON KERÜL  ÁTADÁSRA, BÁRMINEMŰ KIFEJEZETT VAGY HALLGATÓLAGOS GARANCIA VAGY FELTÉTEL NÉLKÜL, NEM KIZÁRÓLAGOSAN BELEÉRTVE A MINŐSÉGRE ÉS/VAGY EGY ADOTT CÉLRA VALÓ ALKALMASSÁGRA VONATKOZÓ HALLGATÓLAGOS GARANCIÁKAT VAGY FELTÉTELEKET IS. A SZOFTVER MINŐSÉGÉVEL ÉS TELJESÍTMÉNYÉVEL KAPCSOLATOS KOCKÁZATOT TELJES MÉRTÉKBEN ÖN VISELI. AMENNYIBEN A SZOFTVER HIBÁSNAK BIZONYUL, ÖN (ÉS NEM A CANON, A CANON LEÁNYVÁLLALATAI ÉS TÁRSVÁLLALATAI, FORGALMAZÓI ÉS KERESKEDŐI) VISELI A SZÜKSÉGES SZERVIZ, JAVÍTÁS VAGY KORREKCIÓ TELJES KÖLTSÉGÉT. EGYES ÁLLAMOK ÉS JOGHATÓSÁGOK NEM TESZIK LEHETŐVÉ A VÉLT GARANCIÁK VAGY FELTÉTELEK KIZÁRÁSÁT, ÍGY LEHETSÉGES, HOGY A FENTI KIZÁRÁS ÖNRE NEM ÉRVÉNYES. EZ A GARANCIA KONKRÉT TÖRVÉNYI JOGOKAT BIZTOSÍT AZ ÖN SZÁMÁRA, ÉS EZEN TÚLMENŐEN ÖNNEK MÁS JOGAI IS LEHETNEK, AMELYEK ÁLLAMRÓL ÁLLAMRA ILLETVE JOGHATÓSÁGRÓL JOGHATÓSÁGRA VÁLTOZNAK.

A CANON, A CANON LEÁNYVÁLLALATAI ÉS TÁRSVÁLLALATAI, AZOK FORGALMAZÓI ÉS KERESKEDŐI NEM GARANTÁLJÁK, HOGY A SZOFTVER ÁLTAL MEGTESTESÍTETT FUNKCIÓK MEGFELELNEK AZ ÖN ELVÁRÁSAINAK, ÉS HOGY A SZOFTVER FOLYAMATOSAN VAGY HIBAMENTESEN MŰKÖDIK.
A Canon illetve a Canon leányvállalata garantálja, hogy a Szoftvert hordozó médium, mint pl. CD-ROM, rendeltetésszerű használat esetén, nyugta vagy más dokumentum által igazolt beszerzés napjától számított kilencven (90) napon át anyaghibától és gyártási hibától mentesen működik.

A VÁSÁRLÓ JOGORVOSLATI LEHETŐSÉGEI. A Canonnak, a Canon leányvállalatainak és társvállalatainak, azok forgalmazóinak és kereskedőinek a kizárólagos felelőssége és az Ön egyedüli jogorvoslati lehetősége abban áll, hogy a KORLÁTOZOTT GARANCIA feltételeit nem teljesítő adathordozót kicseréltetheti, ha azt a nyugta vagy más dokumentum egy példányával együtt visszaszolgáltatja a Canon azon országban működő helyi értékesítési leányvállalatának, ahol Ön a Szoftvert beszerezte. A KORLÁTOZOTT GARANCIA nem érvényes, ha az adathordozó hibája balesetből, a Szoftverrel való visszaélésből vagy a Szoftver nem rendeltetésszerű használatából ered, és kizárólag a Szoftver eredeti felhasználójára érvényes.
A JELEN SZERZŐDÉS FELTÉTELEI HELYETTESÍTIK A TÖRVÉNYBŐL, A SZOKÁSJOGBÓL, A KERESKEDELMI SZOKVÁNYOKBÓL, AZ ÜZLETMENETBŐL VAGY MÁSBÓL KÖVETKEZŐ GARANCIÁT, FELTÉTELT, NYILATKOZATOT (KIVÉVE A HAMIS NYILATKOZATOKAT), KÖTELEZETTSÉGVÁLLALÁSOKAT, FELTÉTELEKET ÉS KÖTELEZETTSÉGEKET, AMELYEKET A JELEN SZERZŐDÉS A TÖRVÉNY ÁLTAL MEGENGEDETT LEGTELJESEBB MÉRTÉKBEN KIZÁR.
FELELŐSSÉGKORLÁTOZÁS. A CANON, A CANON LEÁNYVÁLLALATAI ÉS TÁRSVÁLLALATAI, AZOK FORGALMAZÓI ÉS KERESKEDŐI ILLETVE A CANON LICENCADÓK SEMMILYEN KÖRÜLMÉNYEK KÖZÖTT NEM TARTOZNAK ÖNNEK FELELŐSSÉGGEL SEMMILYEN KÖZVETLEN, KÖZVETETT, KÖVETKEZMÉNYEK, VÉLETLEN KONKRÉT VAGY MÁS KÁRÉRT (NEM KIZÁRÓLAGOSAN BELEÉRTVE AZ ÜZLETI HASZON ELMARADÁSÁT, AZ ÜZLET FENNAKADÁSÁT ILLETVE AZ ÜZLETI INFORMÁCIÓK ELVESZTÉSÉT), FÜGGETLENÜL ATTÓL, HOGY A CANON, A CANON LEÁNYVÁLLALATAI VAGY TÁRSVÁLLALATAI, AZOK FORGALMAZÓI VAGY KERESKEDŐI VAGY A CANON LICENCADÓK TÁJÉKOZTATÁST  ADTAK-E A KÁROK FELMERÜLÉSÉNEK LEHETŐSÉGÉRŐL. A CANON JELEN SZERZŐDÉSBŐL KIFOLYÓLAG VAGY AZZAL ÖSSZEFÜGGÉSBEN FENNÁLLÓ KÖTELEZETTSÉGE - FÜGGETLENÜL ATTÓL, HOGY A KÁROKOZÁSRA A SZERZŐDÉS KERETÉBEN VAGY AZON KÍVÜL (KORLÁTOZÁS NÉLKÜL BELEÉRTVE A HANYAGSÁGOT IS) VAGY MÁS MÓDON KERÜL SOR - SEMMILYEN KÖRÜLMÉNYEK KÖZÖTT NEM HALADHATJA MEG AZON CANON TERMÉK ÁRÁNAK ÖN ÁLTAL KIFIZETETT ÖSSZEGÉT, AMELYHEZ A SZOFTVER KÉSZÜLT, ILLETVE HA A SZOFTVER NEM EGY ADOTT CANON TERMÉKHEZ KÉSZÜLT, AKKOR AZ ÖN ÁLTAL A SZOFTVERÉRT FIZETETT ÁRNAK MEGFELELŐ ÖSSZEGET.

A JELEN SZERZŐDÉSBE FOGLALTAK NEM KORLÁTOZZÁK ÉS NEM ZÁRJÁK KI A CANON ÖNNEL SZEMBENI FELELŐSSÉGÉT AZ OLYAN KÁROK TEKINTETÉBEN, AMELYEK HALÁLBÓL, SZEMÉLYI SÉRÜLÉSBŐL VAGY A CANON SÚLYOS GONDATLANSÁGÁBÓL VAGY SZÁNDÉKOS KÖTELESSÉGMULASZTÁSÁBÓL EREDNEK VAGY A HOLLAND POLGÁRI TÖRVÉNYKÖNYV 6. KÖTETÉNEK 185-193. BEKEZDÉSÉBŐL ILLETVE ANNAK 7. KÖTETÉNEK 1-38. BEKEZDÉSÉBŐL (LAKOSSÁGI VÁSÁRLÁSOK) SZÁRMAZNAK.

A JELEN SZERZŐDÉSBEN FOGLALTAK SEMMILYEN MÓDON NEM CSORBÍTHATJÁK A FOGYASZTÓK TÖRVÉNY ADTA JOGAIT.
Az USA kormányzatának korlátozott jogokra való figyelmeztetése: a Szoftver és annak dokumentációja KORLÁTOZOTT JOGOKKAL kerül átadásra. Az USA kormányhivatalai által történő felhasználás, másolás és közzététel a DFARS 252.227-7013  Műszaki adatokkal és számítógépes szoftverrel kapcsolatos jogok (Rights in Technical Data and Computer Software)  (c) (1) (ii) pontjában illetve a 48 CFR 52.227-19 Kereskedelmi számítógépes szoftverek - Korlátozott jogok (c) (1) és (2) pontjában rögzített megszorítások alá esik. A gyártó a Canon Inc./30-2, Shimomaruko 3-chome, Ohta-ku, Tokió 146-8501, Japán.
Általános: A jelen Szerződés az Ön és a Canon között a Szoftverrel kapcsolatban létrejött teljes megállapodást megtestesíti, és a Szoftver tekintetében mindennemű előzőleg tett szóbeli és írásbeli kijelentés, megállapodás és egyezség helyébe lép. A felek egyike sem tarthat igényt jogorvoslatra a neki tett olyan nyilatkozatok vonatkozásában, amelyekre alapozva a jelen Szerződésbe belépett (hacsak azt nem megtévesztés szándékával tették), és az ilyen fél egyedül a jelen Szerződés szerinti szerződésszegésért tarthat igényt jogorvoslatra.

Ha az illetékes bíróság a jelen Szerződés bármely részét bármikor részben vagy egészben jogellenesnek, érvénytelennek vagy végrehajthatatlannak ítéli az adott ország törvényei alapján, úgy ez nem befolyásolja és nem csorbítja a jelen Szerződés egyéb rendelkezéseinek jogszerűségét, érvényességét és végrehajthatóságát.

Amennyiben Canon nem gyakorolja vagy késedelmesen gyakorolja a jelen Szerződés alapján fennálló valamely jogát, jogosítványát vagy jogorvoslati lehetőségét, az semmilyen körülmények között nem tekinthető az adott jogról, jogosítványról vagy jogorvoslati lehetőségről való lemondásnak.

A jelen Szerződés módosítása mindaddig nem lép életbe, amíg azt írásba nem foglalták és az alá nem írta a Canon erre jogosult képviselője.
Harmadik fél kedvezményezett: A jelen Szerződés rendelkezéseit, amennyiben azok a Canon harmadik fél beszállítóira, leányvállalataira és/vagy társvállalataira vonatkoznak, közvetlenül érvényesíthetik a Canon külső beszállítói, leányvállalati és/vagy társvállalatai.
Törvény: A jelen Szerződésre és annak értelmezésére a holland törvények az irányadók. A felek között a jelen Szerződés kapcsán esetlegesen felmerülő viták a holland Amszterdami Kerületi Bíróság kizárólagos hatáskörébe tartoznak. A Canon azonban saját belátásától függően jogosult a jelen Szakasztól eltekinteni, és a jelen Szerződésre nézve a helyi és/vagy a felhasználó telephelyén érvényes jogot alkalmazni.
IGAZOLÁS: A SZOFTVER TELEPÍTÉSÉVEL VÉLELMEZETT, HOGY ÖN A JELEN SZERZŐDÉST ELOLVASTA, MEGÉRTETTE ÉS ANNAK RENDELKEZÉSEIT ÉS FELTÉTELEIT KÖTELEZŐNEK ISMERTE EL. 

